**Общинска избирателна комисия Стамболийски**

**РЕШЕНИЕ
№ 173/ 09.10.2015 год.**

**ОТНОСНО: подадена жалба от Стоян Богданов – ръководител на ПП ГЕРБ**

**В Общинската избирателна комисия-Стамболийски (ОИК-Стамболийски ) на дата 09.10.2015 г. в 14:00 часа има постъпила жалба с входящ номер 4 . В жалбата си Стоян Богданов – ръководител на ПП ГЕРБ е уведомил ОИК-Стамболийски , че върху дърветата в село Ново Село са поставени агитационни материали на кандидата за Кмет от БСП - Тодор Желязков Атанасов , което според жалбоподателя е в нарушение на Заповед №262/23.09.2015 год.**

**ОИК-Стамболийски изразява следното становище:**

**Съгласно чл. 183 от ИК Агитационните материали се поставят на определени от кмета места. Съгласно т.19 от  Решение № 2095-МИ/10.09.2015 г. на ЦИК: „*Агитационните материали се поставят на определени от кмета на общината/района/кметството места. Заповедта на кмета се оповестява публично и се изпраща на общинската избирателна комисия*”.**

**ОИК-Стамболийски констатира че съгласно Заповед № 262 /23.09.2015 г. на Кмета на община Стамболийски не фигурира като място за поставяне на агитационни материали и поставените такива, следва да бъдат премахнати незабавно.**

**Предвид гореизложеното, както и на основание чл. 87, ал. 1, т.1, т.22,  чл.183, ал.3 във връзка с чл.186, ал.1 от ИК, Решение 2095-МИ/10.09.2015 г. на ЦИК и Заповед № № 262 /23.09.2015 г. на Кмета на община Стамболийски**

**Р Е Ш И:**

**Да се премахнат незабавно агитационните материали на кандидата за Кмет на село Ново Село – Тодор Желязков Атанасов издигнат от БСП /Българска Социалистическа Партия/ , поставени на дърветата в село Ново Село**

**На основание чл.186, ал.1 от ИК, Решението да се изпрати незабавно на Кмета на Община Стамболийски – за предприемане на действия по компетентност.**

**Решението подлежи на обжалване в тридневен срок от обявяването му пред Централната избирателна комисия на основание чл.88 от ИК.**

**Председател ......................... Секретар.......................................**

**Ива Денева-Мечева Радка Раева**